./data/phi0914/phi00136/phi0914.phi00136.perseus-lat1.xml
Titus Livius (Livy)
eadem omnis praefectos       regios, qui ubique, ad Boeotiam maxime, praepositi hibernis erant, cepit       luxuria; in eandem et milites effusi sunt, nec quisquam eorum  aut arma induit aut stationem aut vigilias servavit       aut quicquam quod militaris operis aut muneris esset, fecit   itaque principio veris, cum per Phocidem Chaeroneam,       quo convenire omnem undique exercitum iusserat, venisset, facile animadvertit       nihilo severiore disciplina milites quam ducem hibernasse   Alexandrum inde Acarnana et Menippum Macedonem       Stratum Aetoliae copias ducere iussit: ipse Delphis sacrificio Apollini facto       Naupactum processit   consilio principum Aetoliae habito via,       quae praeter Calydonem et Lysimachiam fert ad Stratum, suis, qui per  Maliacum sinum veniebant, occurrit         ibi Mnasilochus princeps Acarnanum, multis emptus donis, non ipse solum gentem       regi conciliabat, sed Clytum etiam praetorem, penes quem tum summa potestas       erat, in suam sententiam adduxerat   is cum       Leucadios, quod Acarnaniae caput est, non facile ad defectionem posse cerneret       impelli propter metum Romanae classis, quae cum Atilio quaeque circa       Cephallaniam erat, arte eos est adgressus         nam cum in concilio dixisset tuenda mediterranea Acarnaniae esse et omnibus, qui       arma ferrent, exeundum ad Medionem et Thyrreum, ne ab Antiocho aut Aetolis       occuparentur,  fuere qui dicerent nihil       attinere omnis tumultuose concitari, satis esse quingentorum hominum praesidium        eam iuventutem nactus, trecentis Medione, ducentis Thyrrei in praesidio positis,       id agebat, ut pro obsidibus futuri venirent in potestatem regis   per eosdem dies legati regis Medionem       venerunt; quibus auditis cum in contione, quidnam respondendum regi esset,            consultaretur, et alii manendum in            Romana societate, alii non aspernandam amicitiam regis censerent, media       visa est Clyti sententia eoque accepta,  ut ad       regem mitterent legatos peterentque ab eo, ut Medionios super tanta re       consultare in concilio Acarnanum pateretur   in       eam legationem Mnasilochus et qui eius factionis erant de industria coniecti,       clam missis, qui regem admovere copias iuberent, ipsi terebant tempus             itaque vixdum iis egressis legatis       Antiochus in finibus, et mox ad portas erat, et trepidantibus, qui expertes       proditionis fuerant, tumultuoseque iuventutem ad arma vocantibus ab Clyto et       Mnasilocho in urbem est inductus;  et aliis sua       voluntate adfluentibus metu coacti etiam, qui dissentiebant, ad regem       convenerunt  quos placida oratione territos cum permulsisset, ad spem vulgatae       clementiae aliquot populi Acarnaniae defecerunt   Thyrreum a Medione profectus est Mnasilocho eodem et legatis praemissis        ceterum detecta Medione fraus cautiores, non timidiores Thyrreensis fecit:            dato enim haud perplexo responso, nullam       se novam societatem nisi ex auctoritate imperatorum Romanorum accepturos,       portisque clausis armatos in muris disposuerunt   et peropportune ad confirmandos       Acarnanum animos Cn Octavius missus a Quinctio, cum praesidium et paucas naves ab A Postumio , qui ab Atilio legato Cephallaniae praepositus fuerat, accepisset,            Leucadem venit implevitque spei socios           M' Acilium consulem iam cum legionibus mare traiecisse et in Thessalia castra       Romana esse   hunc rumorem quia similem veri       tempus anni maturum iam ad navigandum faciebat, rex praesidio Medione imposito       et in quibusdam aliis Acarnaniae oppidis Thyrreo abscessit et per Aetoliae ac       Phocidis urbis Chalcidem redit